
94 DR 30.11.2005 

 

Dato' Raja Ahmad Zainuddin bin Raja Haji Omar:  Yang Berhormat, tadi 
saya ada timbul satu pertanyaan tentang RM1 juta untuk tugas luar negara, Yang 
Berhormat belum jawab lagi.  Minta sikit penjelasan apakah tujuan wang tersebut? 

Datuk Ong Tee Keat:  Baik, sebelum saya beralih kepada Yang Berhormat 
bagi Rembau, suka saya menjawab apa yang dibangkitkan oleh Yang Berhormat bagi 
Larut iaitu RM1juta untuk bertugas di luar negara.  Sebenarnya bertugas di luar negara 
ini, ini tidak bermaksud bahawa makan angin sepertimana yang disebut tadi oleh Yang 
Berhormat.  Sebaliknya peruntukan ini adalah untuk menampung perbelanjaan pihak 
kementerian khususnya, menteri, timbalan menteri dan pegawai-pegawainya apabila 
bertugas rasmi di seberang laut.   

Umpamanya, sekarang ini, kita bukan sahaja kena buat lawatan ke seberang 
laut untuk menghadiri mesyuarat, umpamanya mesyuarat WADA iaitu the World Anti-
Doping Association dan sebagainya.  Jadi dalam hubungan ini, RM1 juta ini adalah 
untuk menampung segala perbelanjaan anggota pentadbiran dan juga pegawai 
kementerian, tidak termasuk MSN. semasa mereka terpaksa bertugas di seberang laut. 

Saya beralih kepada Yang Berhormat bagi Rembau... 

Dato' Raja Ahmad Zainuddin bin Raja Haji Omar:  Maksud Yang Berhormat 
itu tidak termasuk MSN? 

Tuan Pengerusi [Datuk Lim Si Cheng]:  Yang Berhormat cukuplah.  

Datuk Ong Tee Keat:  Tidak termasuk MSN. 

Dato' Raja Ahmad Zainuddin bin Raja Haji Omar:  Maksudnya untuk MSN 
ada peruntukan lain?   

Datuk Ong Tee Keat:  MSN itu, itu tidak termasuk Yang Berhormat.  

Dato' Raja Ahmad Zainuddin bin Raja Haji Omar:  Bukan untuk tujuan 
kejohanan. 

Datuk Ong Tee Keat:  Tidak, tidak, tidak. 

Dato’ Raja Ahmad Zainuddin bin Raja Haji Omar:  Okey. 

Datuk Ong Tee Keat:  Itu untuk cuma tugas rasmi. Yang Berhormat bagi 
Rembau membangkitkan senario di mana belia sekarang kelihatan tidak begitu minat 
dalam menyertai persatuan.  Ini saya sudah jawab tadi bila saya memberi komen 
terhadap apa yang dibangkit oleh Yang Berhormat bagi Sri Gading.  

Tuan Pengerusi, setakat ini saja saya sudah jawab panjang lebar, walaupun 
ambil masa sekian lama, tetapi nampaknya masih terdapat butir-butir yang 
kemungkinan tercicir daripada perhatian saya.  Saya minta maaf dan kiranya terdapat 
pertanyaan selanjutnya, saya minta kerjasama Ahli-ahli Yang Berhormat supaya dapat 
membangkitkannya kepada saya ataupun Yang Berhormat Menteri dan rakan 
Setiausaha Parlimen saya, supaya butiran atau pertanyaan itu dapat kita tangani 
dengan seelok mungkin.   

Sekian, terima kasih. 

 Tuan Pengerusi [Datuk Lim Si Cheng]: Ahli-ahli Yang Berhormat, 
masalahnya ialah bahawa wang sejumlah RM276,289,200 untuk Maksud Kepala B.45 
Anggaran Perbelanjaan Mengurus 2006 jadi sebahagian daripada Jadual hendaklah 
disetujukan. 

 Masalah dikemuka bagi diputuskan, dan disetujukan. 

 Wang sebanyak RM276,289,300 untuk Maksud B.45 diperintahkan jadi 
sebahagian daripada Jadual. 

 Tuan Pengerusi [Datuk Lim Si Cheng]: Masalahnya ialah bahawa 
perbelanjaan sebanyak RM312,70,000 untuk Maksud P.45 yang disebutkan dalam 
Anggaran Perbelanjaan Pembangunan 2006 hendaklah diluluskan.  

 Masalah dikemuka bagi diputuskan, dan disetujukan. 

 Wang sebanyak RM312,700,000 untuk Maksud P.45 diluluskan jadi 
sebahagian daripada Anggaran Pembangunan 2006. 



Dato' Raja Ahmad Zainuddin bin Raja Haji Omar: Yang Berhormat, tadi saya ada timbul satu pertanyaan tentang RM1 juta untuk tugas luar negara, Yang Berhormat belum jawab lagi. Minta sikit penjelasan apakah tujuan wang tersebut?. Datuk Ong Tee Keat: Baik, sebelum saya beralih kepada Yang Berhormat bagi Rembau, suka saya menjawab apa yang dibangkitkan oleh Yang Berhormat bagi Larut iaitu RM1juta untuk bertugas di luar negara. Sebenarnya bertugas di luar negara ini, ini tidak bermaksud bahawa makan angin sepertimana yang disebut tadi oleh Yang Berhormat. Sebaliknya peruntukan ini adalah untuk menampung perbelanjaan pihak kementerian khususnya, menteri, timbalan menteri dan pegawai-pegawainya apabila bertugas rasmi di seberang laut. Umpamanya, sekarang ini, kita bukan sahaja kena buat lawatan ke seberang laut untuk menghadiri mesyuarat, umpamanya mesyuarat WADA iaitu the World Anti- Doping Association dan sebagainya. Jadi dalam hubungan ini, RM1 juta ini adalah untuk menampung segala perbelanjaan anggota pentadbiran dan juga pegawai kementerian, tidak termasuk MSN. semasa mereka terpaksa bertugas di seberang laut. Saya beralih kepada Yang Berhormat bagi Rembau... Dato' Raja Ahmad Zainuddin bin Raja Haji Omar: Maksud Yang Berhormat itu tidak termasuk MSN?. Tuan Pengerusi [Datuk Lim Si Cheng]: Yang Berhormat cukuplah. Datuk Ong Tee Keat: Tidak termasuk MSN. Dato' Raja Ahmad Zainuddin bin Raja Haji Omar: Maksudnya untuk MSN ada peruntukan lain?. Datuk Ong Tee Keat: MSN itu, itu tidak termasuk Yang Berhormat. Dato' Raja Ahmad Zainuddin bin Raja Haji Omar: Bukan untuk tujuan kejohanan. Datuk Ong Tee Keat: Tidak, tidak, tidak. Dato' Raja Ahmad Zainuddin bin Raja Haji Omar: Okey. Datuk Ong Tee Keat: Itu untuk cuma tugas rasmi. Yang Berhormat bagi Rembau membangkitkan senario di mana belia sekarang kelihatan tidak begitu minat dalam menyertai persatuan. Ini saya sudah jawab tadi bila saya memberi komen terhadap apa yang dibangkit oleh Yang Berhormat bagi Sri Gading. Tuan Pengerusi, setakat ini saja saya sudah jawab panjang lebar, walaupun ambil masa sekian lama, tetapi nampaknya masih terdapat butir-butir yang kemungkinan tercicir daripada perhatian saya. Saya minta maaf dan kiranya terdapat pertanyaan selanjutnya, saya minta kerjasama Ahli-ahli Yang Berhormat supaya dapat membangkitkannya kepada saya ataupun Yang Berhormat Menteri dan rakan Setiausaha Parlimen saya, supaya butiran atau pertanyaan itu dapat kita tangani dengan seelok mungkin. Sekian, terima kasih. Tuan Pengerusi [Datuk Lim Si Cheng]: Ahli-ahli Yang Berhormat, masalahnya ialah bahawa wang sejumlah RM276,289,200 untuk Maksud Kepala B.45 Anggaran Perbelanjaan Mengurus 2006 jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM276,289,300 untuk Maksud B.45 diperintahkan jadi sebahagian daripada Jadual. Tuan Pengerusi [Datuk Lim Si Cheng]: Masalahnya ialah bahawa perbelanjaan sebanyak RM312,70,000 untuk Maksud P.45 yang disebutkan dalam Anggaran Perbelanjaan Pembangunan 2006 hendaklah diluluskan. Masalah dikemuka bagi diputuskan, dan disetujukan. Wang sebanyak RM312,700,000 untuk Maksud P.45 diluluskan jadi sebahagian daripada Anggaran Pembangunan 2006.